יחידת רימון (2010)

יחידת רימון הייתה יחידת קומנדו עצמאית בצה"ל, תחת פיקוד חטיבת עוז (עוצבה 89). בין אוגוסט 2010 לדצמבר 2015, היחידה הייתה כפופה לחטיבת גבעתי. ב-27 בדצמבר 2015 היא הוכפפה כיחידה עצמאית לחטיבת עוז. ב-27 ביוני 2018 היחידה פורקה, ולוחמיה עברו ליחידת מגלן ויחידת אגוז. היחידה הוקמה באוגוסט 2010, בלחצו של מפקד פיקוד הדרום, יואב גלנט, אשר גרס כי לפיקוד הדרום נדרשת יחידה מיוחדת ללחימה ברצועת עזה מחד ובחדירות המחבלים מחצי האי סיני בעומק הנגב מאידך, תוך שימת דגש על לוחמה במדבר. הרמטכ"ל דאז, גבי אשכנזי, הביע הסתייגות מן הבחירה בשם "רימון" ליחידה, אולם גלנט התעקש והשם נבחר. הקמת היחידה הוטלה על רס"ן בני מאיר, איש היחידה הטקטית לחילוץ מיוחד (669) בעברו, ולשעבר מפקד פלחה"ן גבעתי. שלא כמו יחידות ייעודיות אחרות, יחידת רימון הוקמה באמצעות גיוס צוות סדיר שהתגייס ישירות ליחידה, ולא באמצעות העברת חיילים מיחידות מיוחדות אחרות. האיתור והגיוס ליחידה נעשה באמצעות הגיבוש של חטיבת גבעתי. היחידה נקראה על שם סיירת רימון, שפעלה בפיקוד הדרום משנת 1970 עד שנת 2005. בפעילות הביטחון השוטף (בט"ש), היחידה הייתה מסופחת אל עוצבת אדום. לזכות היחידה נזקפת ההצלחה בהורדה הדרסטית בהיקף ההברחות בגבול מצרים, ובסיכול ההברחות על ידי טכניקות מיוחדות שפותחו על ידי היחידה. היחידה פעלה באופן גלוי וסמוי במרחב הדרום, ופעלה לסיכול פח"ע. לזכותה נזקפות פעילויות מבצעיות רבות, שבזכותן נשמר השקט והביטחון במרחב הדרומי. עם השלמת בניית גדר הגבול ישראל-מצרים נבלמו כמעט לגמרי תופעות ההסתננות, ההברחות וחדירות מחבלים. עם הקמת חטיבת הקומנדו, היחידה העתיקה את פעילותה למרחב אוגדת איו"ש ובשנת 2018 נסגרה ולוחמיה שולבו ביחידת מגלן. ביולי 2014 לחמה היחידה, תחת פיקודו של רס"ן טל אשור, במבצע צוק איתן. במהלך המבצע, חיסלה היחידה כ-50 מחבלים, איתרה עשרות פירי מנהרות, והשמידה כמה מנהרות לחימה, ובהן מנהרת לחימה שיצאה מתוך מסגד אל תוך שטח ישראל. בנוסף, אספה היחידה מודיעין בעל ערך רב, חשפה אמל"ח, ופעלה לחיסול קיני טרור ואיתור מנהרות בערים ח'ירבת אח'זעה, ח'אן יונס ורפיח. היחידה השתתפה בקרב על ח'ירבת אח'זעה. על לחימתה הוענק ליחידה צל"ש אלוף. יחידת רימון פעלה תחת פיקוד חטיבת גבעתי לאורך המבצע, והייתה הכוח היחידי שפעלו בו חיילי מילואים אשר לחמו ביחד עם הלוחמים הסדירים כחלק מהכוח, על מנת לחנוך את הצוותים בזמן לחימה, ולשפר את היכולות המקצועיות של הלוחמים וטכניקות הלחימה של היחידה. היחידה השתתפה במבצע לפני הכניסה הקרקעית, להשמדת מנהרת לחימה ממנה חדרו 13 מחבלים בסמוך לקיבוץ סופה. ב-27 ביוני 2018 היחידה נסגרה ושולבה בפלגה ביחידת מגלן. צל"ש אלוף - מאת מפקד פיקוד הדרום, סמי תורג'מן, הוענק ליחידה בשנת 2015, על פעילותה במבצע צוק איתן, "יחידת רימון סייעה בפיתוח והטמעת יכולות טכנולוגיות בקרב כוחותינו, תוך שהיא מגלה יוזמה וחדשנות. במהלך "מבצע צוק איתן" לחמו לוחמי היחידה בקרבות רבים בעומק שטח האויב. בקרבות שהשתתפו הלוחמים, הם מילאו את משימותיהם בהצלחה, ופגעו בעשרות מחבלים. בתוך כך נפגעו לוחמים מהיחידה, אשר פונו בכללם על ידי חבריהם במהירות וביעילות, וחייהם ניצלו עקב כך. יחידת רימון הראתה במעשיה דבקות במשימה לאור המטרה, יוזמה, התקפיות ותחבולה." אורך המסלול ביחידה הוא שנה וארבעה חודשים, והוא כולל בתוכו: טירונות ואימון מתקדם עם גדס"ר גבעתי, קורס מודיעין וסיור, קורס צניחה, קורס לוט"ר, קורס לת"ק, הכשרת כלל הצוות בקורס מ"כים ליחידות ייעודיות במסגרת חטיבת ביסלמ"ח, קרב מגע, לוחמה בשטח בנוי, ניווטים, תצפית, הסוואה וסדרות מדבריות המסכמות את יכולת החייל בשבועות שכוללים לוחמת קומנדו, מילוט, לוחמה בתנאי מדבר והתמחויות ייעודיות נוספות. לוחמי היחידה נעלו בעבר נעלי חי"ר שחורות כאשר היו שייכים לחטיבת גבעתי. משעברו בשנת 2015 לחטיבת עוז הוחלפו הנעליים לצבע האדום. בנוסף עברו לענוד את תג חטיבת עוז. עם זאת המשיכו הלוחמים לחבוש את הכומתות הסגולות. אולם החל מ-30 באפריל 2018 עברו לכומתות האדומות. אימון לוחמת מנהרות, יוני 2015 מדיה וקבצים בנושא יחידת רימון בוויקישיתוף סרטון של יחידת רימון, ב ערוץ הרשמי של צה"ל באתר YouTube אל"ם ליאור לוטן, היחידות המובחרות של צה"ל, מתוך אתר הירחון "ישראל דיפנס", 29 בספטמבר 2011 פלורית שויחט, הצצה ראשונה אל "סיירת רימון" – כוח הקומנדו של הגבול הדרומי, במקור, באתר צה"ל, 23 באוגוסט 2011; מתוך ארכיון האינטרנט "archive.is" עלומה ראם, הסיירת חוזרת - על סיירת רימון החדשה, מתוך ביבשה גיליון 19, באתר זרוע היבשה, 27 בנובמבר 2011 הדס דובדבני, רס"ן ב', שהקים מחדש את סיירת רימון, מסיים את תפקידו, במקור, באתר צה"ל, 19 באוגוסט 2012; מתוך ארכיון האינטרנט "archive.is" אמיר בוחבוט‏, יחידות מיוחדות, גדר משוכללת: כך מונעים חדירת מחבלים מסיני, באתר וואלה, 20 באפריל 2013 אמיר בוחבוט‏, "כמו זיקית": הצצה לאימון החורף של לוחמי המדבר, באתר וואלה, 1 בפברואר 2014 יהונתן שר, שליטי הדרום, באתר זרוע היבשה, 4 במרץ 2014 שי לוי, ‏חיות המדבר: הצצה לאימון של יחידת רימון, באתר ‏מאקו‏, 6 במרץ 2014 דניאל חסון, מטשטשים עקבות, במקור, באתר צה"ל, 18 באפריל 2014; מתוך ארכיון האינטרנט "archive.is" אלון בן דוד, מבור למנהרה, עם לוחמי גבעתי בעזה: "יש לנו עוד עבודה לעשות. זאת מלחמה", באתר nana10‏, 26 ביולי 2014 יעל בניה, ‏ערנות, תושיה ולא מעט מזל: סיירת רימון מסכמת את הלחימה ברצועת עזה, באתר ‏מאקו‏, 14 באוגוסט 2014 נופר נחום, ‏תחת שמש קופחת במדבר הפתוח: שבוע ההישרדות של סיירת רימון, באתר ‏מאקו‏, 25 בספטמבר 2014 יפתח כרמלי, בלי נשק: לוחמי המדבר קיימו אליפות קרב מגע, במקור, באתר צה"ל, 14 בדצמבר 2014; מתוך ארכיון האינטרנט "archive.is" גילי קופר, "כשקיבלתי את האנשים ניסיתי להסביר לצבא מה יש לי בידיים - חבורה של אריות", באתר צה"ל, 23 באוגוסט 2015; מתוך ארכיון האינטרנט "archive.is" אמיר בוחבוט‏, קומנדו בחולות: המאבק למנוע את הפיגוע הגדול הבא מתחולל במדבר, באתר וואלה, 11 במאי 2017 יחידת "רימון" נסגרת ומוטמעת ב"מגלן". תיעוד מסכם מ-8 שנות פעילות מבצעית, באתר צה"ל, 2 ביולי 2018 יחידת "רימון" נסגרת ומוטמעת ב"מגלן". תיעוד מסכם מ-8 שנות פעילות מבצעית, באתר צה"ל, 2 ביולי 2018. אנשיל פפר, ערב ראש השנה, צה"ל פותח את סיירת רימון, באתר הארץ, 28 בספטמבר 2011 אמיר בוחבוט‏, "כמו זיקית": הצצה לאימון החורף של לוחמי המדבר, באתר וואלה, 1 בפברואר 2014. נעמי נידם, מפקד שמלכלך את הידיים, לא מפקד טפלון, במחנה. יחידת הנדסה חושפת מנהרה בעומק 14 מטר בתוך מסגד - צוק איתן, באתר YouTube אמיר בוחבוט‏, "היחידה שהוקמה להתמודדות עם ג'יהאד עולמי נסגרת - ונטמעת במגלן", באתר וואלה, 3 במאי 2018. אלון בן דוד, מבור למנהרה, עם לוחמי גבעתי בעזה: "יש לנו עוד עבודה לעשות. זאת מלחמה", באתר nana10‏, 26 ביולי 2014.